kardosdrur/scandi-wiki huggingface dataset:
Østersstuing

Østersstuing er ei stuing ein lagar med østers. Retten er utbreidd i USA og i Gambia.

I mattradisjonen til New England er østersstuing ofte knytt til feiringa av thanksgiving. I Sørstatane lagar ein ofte retten til julaftan.

Den typiske sørstatsstuinga blir laga med mjølk og fløyte. Ho blir ofte servert med ein type kjeks kalla oyster crackers, som kan ha fått dette namnet gjennom tilknytinga til stuinga.

Østersstuing er også ein populær rett i gambisk matlaging. I Gambia veks østers på mangroverøter.

Kjelder 

Denne artikkelen bygger på «Oyster stew» frå ,  den 23. januar 2023.

Bakgrunnsstoff 

Julemat
Stuingar
Østersretter
Sjømat
USA-amerikansk mat
Gambisk mat
Fløksand husmorskule

Fløksand husmorskule var skipa den 2. februar 1909 og skulebygget stod  ferdig i januar 1910.

Historikk
Den 1. februar 1910 tok det fyrste kurset til med 20 elevar. I 1917 vart skulen utvida til 24 elevar. 

Då departementet i 1919 kom med krav om at alle landshusmorskular skulle ha opplæring i stell av mellom anna gris og høns, vart det bygt gris og hønsehus. I 1927 vart eit vedhuset påbygt, for å gjere plass til vaskehus og eit lite bad. I 1922 var det bygt eit stabbur.

Kjende personar
Den kjende husstellæraren og programleiaren Ingrid Espelid Hovig er ei av dei som gjekk på skulen og ho kom tilbake som lærar i 1954.

Bygningen
Skulhuset er ein toetasjes bygning med fasadekledning av tre, med horisontalt trepanel, supanel med eller utan kantskjæring. Huset har vanlig saltak og heilvalmtak mot søraust, tekt med lappskifer. Ytterveggen er konstruert med lafteverk av tre. Underbygningen er konstruert med naturstein utan bindemiddel (tørrmur). 

I dag er bygningen klubbhus og kafe for Meland golfklubb.

Arkiv
Husmorskulen vart driven av Hordaland fylkeskommune og arkivet etter skulen er i dag hjå Fylkesarkivet i Vestland.

Kjelder

Arkivportalen: A-1048 - Fløksand Husmorskule
Bergen byarkiv: Meland
Meland golfklubb

Tidlegare skular i Noreg
Alver kommune
Kulturminne i Vestland
Skipingar i 1909
Bansang

Bansang er ein by i Central River Division i Gambia, med eit folketal på  (2012). Medan den offisielle administrative division-hovudstaden ligg i Janjanbureh lenger ned Gambiaelva, har Bansang betre tilgang til dei rikare kysteregionane i Gambia, og er av og til rekna som den uoffisielle økonomiske hovudstaden i innlandet.

Byen er marknad for jordnøtter, ris og fisk.

Det einaste statlege sjukehuset i innlandet ligg i Bansang.

Galleri

Kjelder

Denne artikkelen bygger på «Bansang» frå ,  den 24. januar 2023. 
 oppgav desse kjeldene: 
 The Atlas of the Gambia

Bakgrunnsstoff 

Central River Division
Byar i Gambia
Domoda

Domoda (volof domodaa) er ein rett frå Vest-Afrika som blir eten i Senegal og i Gambia, der han er rekna som nasjonalrett. Han er rekna som ei form for , 'to gryter', der gryteretten og risen blir laga til kvar for seg. Hovudingrediensen er malne peanøtter. I tillegg kan ein bruka lauk, tomat, potet, gulrot, kål, sitronjus og buljong. Det er også vanleg å ha kjøt i retten.

Kjelder 

Denne artikkelen bygger på «Domoda» frå ,  den 24. januar 2023. 
 oppgav desse kjeldene: 
Abdoulaye Saine, Culture and Customs of Gambia, ABC-CLIO, 2012 (ISBN 9780313359101), s. 95.

Gambisk mat
Senegalesisk mat
Gryteretter
Vestafrikansk mat
Verdscupen i skiskyting 2001

Verdscupen i skiskyting 2001 tok til 30. november 2000 og vart avslutta 18. mars 2001. Turneringa omfatta 25 individuelle tevlingar for begge kjønn. Renna fann stad i Antholz i Italia, Oberhof og Ruhpolding i Tyskland, Pokljuka i Slovenia, Salt Lake City og Lake Placid i USA, Oslo i Noreg.

Dei mannlege utøvarane tevla i fire 20 km normalprogram, ti stk 10-kilometer sprint, sju jaktstartar à 12,5 km og fire 15 km fellesstart. I tillegg vart det arrangert fem stafettar over 4 x 7,5 km. Fjorårsvinnar Raphaël Poirée forsvarte topplasseringa i verdscupen, sterkt pressa av norske Ole Einar Bjørndalen. Frode Andresen, også Noreg, kneip tredjeplassen.

Dei kvinnelege utøvarane tevla i fire 15 km normalprogram, ti stk 7,5 km sprint, sju jaktstartar à 10 km og fire 12,5 km fellesstart. I tillegg vart det arrangert sju stafettar over 4 x 7,5 km. Magdalena Forsberg frå Sverige vann heile 14 renn og sigra for femte sesong i rad. Liv Grete Skjelbreid frå Noreg, og Olena Zubrilova frå Ukraina, kom på dei neste plassane i turneringa.

Menn

Individuelt

Kvinner

Individuelt

Kjelder

Denne artikkelen bygger på «Biathlon-Weltcup 2000/01» frå ,  den 25. januar 2023.  

Skiskyting i 2001
2001
Yassa

Yassa er ein krydra vestafrikansk matrett laga med lauk og anten marinert fjørfe, marinert fisk eller marinert lam. Retten stammar frå Senegal, og er blitt utbreidd i heile Vest-Afrika. Kylling-yassa (yassa au poulet), laga med lauk, sitron eller sennep, er ein spesiailtet frå Casamance-regionen i Sør-Senegal. Elles kan ein bruka lam og fisk til retten. Han er rekna som ei form for , 'to gryter', der gryteretten og risen ein serverer han til blir laga kvar for seg.

Kjelder

Denne artikkelen bygger på «Yassa (food)» frå ,  den 25. januar 2023.  

Senegalesisk mat
Kjøtretter
Vestafrikansk mat
Ski-NM 2012

Noregsmeisterskapen på ski 2012 i nordiske greiner vart arrangert vinteren 2012 på Voss i Hordaland, i Trondheim og i Fauske i Nordland. Hovuddelen av meisterskapen vart avvikla i tida 26.–29.  januar på Voss, sidan kom hopprenn i Trondheim 7. februar, deretter langrenn i Fauske og to hopprenn på Voss i slutten av mars månad.

Med sine tre sigrar i langrennsløypa vart Martin Sundby frå Røa Idrettslag den store triumfatoren i noregsmeisterskapen 2012.

Langrenn menn

15 km klassisk stil

Dato: 26. januar
Stad: Voss

30 km fellesstart

Dato: 28. januar
Stad: Voss

50 km fellesstart

Dato: 31. mars
Stad: Fauske

3 x 10 km stafett

Dato: 29. januar
Stad: Voss

Sprint

Dato: 29. januar
Stad: Voss

Langrenn kvinner

10 km klassisk

Dato: 26. januar
Stad: Voss

15 km fellesstart

Dato: 28. januar
Stad: Voss

30 km fellesstart fristil

Dato: 31. mars
Stad: Fauske

3 x 5 km stafett 

Dato: 29. januar
Stad: Voss

Sprint fristil

Dato: 29. januar
Stad: Voss

Kombinert

Dato: 28. januar
Stad: Voss

Hopprenn

Normalbakke 

Dato: 24. mars
Stad: Voss

Storbakke 

Dato: 7. februar
Stad: Trondheim

Kjelder
Dagsavisen 27. januar 2012
Dagsavisen 28. januar 2012
Dagsavisen 30. januar 2012
Dagsavisen 26. mars 2012
Dagsavisen 2. april 2012

Noregsmeisterskap i 2012
Noregsmeisterskap på ski
Santos

Santos er ein hamneby og kommune i delstaten São Paulo i søraustregionen av Brasil. Byen ligg delvis på øya São Vicente og delvis på fastlandet. Han er hovudbyen i storbyregionen Baixada Santista. Folketalet er 433 656 (est. 2020), på eit areal som dekkjer 280,67 km².

Santos blei skipa i 1546 av den portuguisiske adelsmannen Brás Cubas. I byen ligg eit kaffimuseum, på ein stad der ein tidlegare slo fast kaffiprisar på verdsbasis. Det finst også eit fotballminnesmerke til ære for dei største fotballspelarane frå byen som Pelé. Fotballklubben FC Santos spelar i den brasilianske toppdivisjonen, og vann seriemeisterskapen i 2004. 

Den norske Sjømannskyrkja hadde kontor i byen på store delar av 1900-talet.

Økonomi 
Santos har den største eksporthamna i Sør-Amerika og handterer mellom anna ein stor del av kaffieksporten i landet. I tillegg blir det eksportert mykje stål, olje, bilar, appelsinar, bananar og bomull gjennom hamna. Byen har òg ein del industri, og dessutan at han òg er eit lokalt senter for turisme.

Galleri

Kjelder 

Denne artikkelen bygger på «Santos» frå ,  den 26. januar 2023.  

46°W
23°S
Byar i Brasil
Skipingar i 1546
Polaritet i statsvitskap

Polaritet er eit omgrep i internasjonal politikk som vert nytta for å forklåra maktfordelinga mellom land innanfor eit internasjonalt system. Ein pol i denne samanhengen vert rekna som eit politisk område, fyrst og fremst statar, som har innverknad på andre statar ved hjelp av økonomisk, militær og politisk makt. Polaritet tek ei konkret form via ulike globale institusjonar, til dømes: Verdsbanken, IMF, SN eller fleirstatlege militære samarbeid som NATO eller Warszawapakta. 

Det finst tre ulike tilstandar ein kan nytta for å seia noko om korleis det internasjonale samfunnet vert styrt:

 Unipolar, ein verdensorden med éin enkelt, overveldande dominerande stat. T.d. USA på 1990-talet.
 Bipolar, ein verdensorden der to statar deler nesten all makt mellom seg. T.d. USA og Sovjetsamveldet under den kalde krigen.
 Multipolar, ein verdensorden der makta er jamt balansert mellom ulike uavhengige statar og politiske område, det vil seia mellom fleire stormakter. Det er konsensus om at verdsordenen for tida skiftar frå unipolar til multipolar.

Kjelder 

Denne artikkelen bygger på «Polaritet (politik)» frå ,  den 26. januar 2023.  

Det internasjonale samfunnet
Verdscupen i skiskyting 2002

Verdscupen i skiskyting 2002 tok til 6. desember 2001 og vart avslutta 24. mars 2002. Turneringa omfatta 24 individuelle tevlingar for begge kjønn. Renna fann stad i Hochfilzen i Austerrike, Pokljuka i Slovenia, Osrblie i Slovakia, Antholz i Italia, Oberhof og Ruhpolding i Tyskland, Salt Lake City i USA, Östersund i Sverige, Lahti i Finland og Oslo i Noreg.

Dei mannlege utøvarane tevla i fire 20 km normalprogram, åtte stk 10-kilometer sprint, ni jaktstartar à 12,5 km og tre 15 km fellesstart. I tillegg vart det arrangert seks stafettar over 4 x 7,5 km. Raphaël Poirée frå Frankrike vann verdscupen for tredje året i rad. På andreplass kom Pavel Rostovtsev frå Russland, medan norske Ole Einar Bjørndalen vart tredjemann.

Dei kvinnelege utøvarane tevla i fire 15 km normalprogram, åtte stk 7,5 km sprint, ni jaktstartar à 10 km og tre 12,5 km fellesstart. I tillegg vart det arrangert seks stafettar over 4 x 7,5 km. Magdalena Forsberg frå Sverige vann ni enkeltrenn og sigra for sjette sesong i rad. Noregs Liv Grete Skjelbreid la beslag på andreplassen, tyske Uschi Disl vart nummer 3.

Menn

Individuelt

Kvinner

Individuelt

Kjelder

Denne artikkelen bygger på «Biathlon-Weltcup 2001/02» frå ,  den 27. januar 2023.  

Skiskyting i 2002
2002
Guineansk mangrove

Guineansk mangrove er ein økoregion prega av mangrovesumper i elvar og estuar ved kysten av Vest-Afrika frå Senegal til Sierra Leone.

Skildring
Guineansk mangrove opptrer ved Saloum- og Casamance-deltaet i Senegal, i dei lågare delane av Gambiaelva, langs mykje av kysten til Guinea-Bissau, mellom anna ved Cacheu- og Mansoaelva, nord i Guinea og ved mykje  av kysten til Sierra Leone, medrekna Sherbroelva. Mangrovane veks i flate viker og estuar der tidvatnet skyller varmt saltvatn høgt opp elvene, i denne økoregionen så langt som 100 km, til dømes i Cacheuelva i Guinea-Bissau.

Flora
Det finst ulike typar mangrovar i sona, med Rhizophora, Laguncularia racemosa og Conocarpus erectus som blir opptil 10 meter høge i større område av Rhizophora og Avicennia. Dei høgaste trea kan bli 40 meter høge, og dannar ein slags galleriskog langs vassvegane, medan mudderflatene mellom vassvegane har mykje lågare tre. Skogkantane i innlandet har gras, bregnar og saltkjære plantar. Artsmangfaldet i floraen er mindre i denne økoregionen enn i austafrikansk mangroveskog.

Fauna
Mangrovesumper inneheld viktige næringskjelder for fiskar, fuglar og andre dyr. Marine dyr er mellom anna østers og reker. Pattedyr her er mellom anna senegalmanat. Fuglar i desse våtmarkene omfattar goliathegre, purpurhegre, kuhegre, krabbehegre, strandhegre, rosenflamingo, dvergflamingo, afrikaskeistork og heilagibis. Skogane dannar også viktige habitat for trekkfuglar.

Trugsmål og vern
Mangrovehabitat er truga av hogst der ein bruker trea til tømmer eller ved, eller der ein ryddar skog for å dyrka ris på staden. Habitatet er også truga av lågare nedbørmengder i området dei siste tiåra. I Sør-Senegal er det gjort arbeid med å planta mangrovar att. Urbane område nær angrovane er hovudstadane i Gambia, Banjul, og i Guinea-Bissau, Bissau. Nasjonalparkar i området omfattar Saloum Delta nasjonalark og Basse Casamance nasjonalark i Senegal, Niumi nasjonalark i Gambia og Tarafes de Cacheu naturpark i Guinea-Bissau. Elvedeltaet til Saloum kan ein også nå frå landsbyen Foundiougne i Senegal.

Kjelder

Denne artikkelen bygger på «Guinean mangroves» frå ,  den 27. januar 2023.  

Afrotropiske økoregionar
Natur i Gambia
Natur i Guinea
Natur i Guinea-Bissau
Natur i Côte d’Ivoire
Natur i Liberia
Natur i Senegal
Natur i Sierra Leone
Mangrovar
Aker BP

Aker BP () er ei norsk verksemd som produserer olje og naturgass. Ho vart oppretta i 2016 gjennom ei samanslåing av Det norske oljeselskap og BP Norge.

Kjelder 

Føretak som er noterte på Oslo Børs
Norske industriselskap
Oljeselskap
Desventuradas-øyane

Desventuradas-øyane (spansk: Islas Desventuradas, IPA: [ˈizlaz ðezβentuˈɾaðas] eller Islas de los Desventurados) er fire små øyar som ligg i Stillehavet, 850 kilometer utanfor kysten av Chile, nordvest for Santiago.

På grunn av isolasjonen og vanskane deira med tilgang er det ingen sivile busetjingar på desse øyane, men ei avdeling av den chilenske marinen er stasjonert på øya San Félix, som òg husar ein flyplass. Den andre større øya i gruppa er San Ambrosio.

Historie 
Det finst ingen teikn til forhistorisk menneskeleg aktivitet av polynesiarar eller urfolk frå Amerika på øyane, eller på dei nærliggjande Juan Fernández-øyane. Boka The Settlement of Polynesia av Michael Levinson frå 1973 seier: «Juan Fernández-øyane og San Felix og San Ambrosio var tilsynelatande øydne i førkolumbisk tid og vart ikkje oppdaga av spanjolane før mellom 1563 og 1574. Det er ingen prov tilgjengeleg som tyder på folk frå Sør-Amerika vitja øyane for fiske eller av andre grunnar før dette.»

Den første stadfesta observasjonen av øygruppa var av Juan Fernández i 1574 medan han reiste frå Callao til Valparaíso.

San Felix spelte ei rolle i falklandskrigen. I mai 1982 tillét den chilenske regjeringa ein RAF Nimrod R1 å flyge signalrekognoseringsturar frå øya, og samla informasjon om rørslene til det argentinske luftvåpenet.

Økologi 

Vegetasjonen på dei større øyane er ein miniatyrmosaikk av matorral, karrig stein, trevekstar i ulike storleikar og buskar blanda med bregnar og fleirårige urter. Thamnoseris lacerata i korgplantefamilien er ein endemisk art. 

Den marine faunaen deler nær tilknyting til det sørlege Stillehavet og det sentrale Stillehavet, meir enn med det nære Sør-Amerika. Dette er delvis på grunn av Perustraumen, som bidreg til å skape ein kraftig biogeografisk barriere mellom desse øyane og Sør-Amerika.

Det er ingen permanente kjelder til ferskvatn på nokre av øyane. Virveldyr som lever på dei største øyane er avgrensa til fuglar. Ti artar av marine fuglar og ein landfuglart, nokre av dei trua, hekkar på øyane eller besøkjer øyane. Øygruppa har vorte anerkjend som eit viktig fugleområde (IBA) av BirdLife International fordi det er ein hekkestad for mange masatierrapetrellar (Pterodroma defilippiana) som elles berre hekkar på Santa Clara-øya i Juan Fernández-øygruppa.
Ein annan talrik hekkefugl som er nemnd av BirdLife International under IBA er maskesule (Sula dactylatra).

Kjelder 

Denne artikkelen inneheld omsett tekst frå «Desventuradas Islands» frå , den 29. januar 2023

Referansar

Bakgrunnsstoff 

Øygrupper i Stillehavet
Øygrupper i Chile
Dei tempererte valdiviske skogane

Dei tempererte valdiviske skogane  er ein økoregion vest for Andesfjella i sørlege Sør-Amerika, innanfor Chile og delvis òg inn i vestlegaste Argentina. Han er ein økoregion med temperert lauvskog og blandingsskog langt sør i den neotropiske regionen. Skogane er oppkalla etter byen Valdivia. Dei tempererte valdiviske regnskogane er kjenneteikna av tett underskog av bambus, bregnar, og for å vere mest dominert av eviggrøne blomstrande tre med litt innblanda lauvfellande artar, sjølv om bartre også er vanlege. Omtrent ein firedel av arealet er verna.

Plassering og generell skildring 
Denne økoregionen femnar om tempererte skogar i ei relativt smal kyststripe mellom Stillehavet i vest, og dei sørlege Andesfjella i aust, frå omtrent 37° til 48° sørleg breiddegrad. Nord for 42° går den chilenske kystfjellkjeda langs kysten, og den nord-sør-løpande chilenske Valle Central ligg mellom kystområdet og Andes. Sør for 42° held kystområdet fram som ei kjede av øyar utanfor kysten, inkludert Chiloé-øya og Chonos-øygruppa, medan «Valle Central» her er nedsenka og held fram som Corcovadobukta. Mykje av økoregionen vart dekt av den patagoniske innlandsisen og andre isbrear som kom ned frå Andesfjella, størst under siste istid. Òg dei mange innsjøane i det chilenske innsjødistriktet i den sentrale delen av økoregionen var opphavlege isdalar, medan den sørlege delen av regionen har mange fjordar skorne ut av isbrear.

Mot nord vik dei valdiviske skogane for eit område med middelhavsskog og krattskog i den chilenske matorral-økoregionen. I sør ligg økoregionen med dei magellanske subpolare skogar. 
Dei tre nemnde økoregionane er isolerte frå dei subtropiske og tropiske skogane i nordlege Sør-Amerika av Atacama-ørkenen nord for matorral økoregion, av Andesfjella og av tørre, argentinske grassletter aust for Andesfjella som ligg i regnskuggen av Andes. Som eit resultat av isolasjonen har dei tempererte skogområda utvikla seg relativt isolert, med ein høg grad av endemiske artar.

Samanlikna med tilsvarande nordamerikansk skog i nordvest, er den tempererte regnskogen i Valdivia mykje meir artsrik. Samsvarande skilnad finn ein mot liknande skog i Tasmania.

Klima 

Ut frå det at regionen ligg rundt 40 grader sør, er skogen sterkt påverka av vestavindsbeltet. Vassdampen som blir halden av dei vestlege delane kondenserer når dei møter den høgare delen av Andesfjella, og skaper dermed nedbør. Samtidig skaper den nordoverflytande havstraumen langs kysten, Perustraumen, fuktige og tåkede forhold nær kysten. Tregrensa er på omtrent 2400 moh. i den nordlege delen av økoregionen (35 °S), og går ned til 1000 m sør i den valdiviske regionen. Om sommaren kan temperaturen stige til 16,5 °C, medan om vinteren kan temperaturen falle under 7 °C.

Gjennomsnittlege årlege temperaturar er ganske jamne i området, spesielt ved kystnære stader der årlege variasjonar mellom lokalitetar aldri overstig sju grader.

Kjelder 

Denne artikkelen inneheld omsett tekst frå «Valdivian temperate rain forest» frå , den 29. januar 2023

Referansar

Bakgrunnsstoff 

Økoregionar i Chile
Ski-NM 2013

Noregsmeisterskapen på ski 2013 i nordiske greiner vart arrangert hausten 2012 og vinteren 2013. Meisterskapen tok til med hopprenn på Rena i Hedmark helga 17. og 18. november 2012. Hovuddelen av noregsmeisterskapen vart avvikla i tida 24.–28.  januar på Vang i Hedmark, og vart avslutta helga 5. og 6.april i Løten, også Hedmark.

Langrenn menn

15 km klassisk stil

Dato: 24. januar
Stad: Vang

30 km fellesstart

Dato: 26. januar
Stad: Vang

50 km fellesstart

Dato: 6. april
Stad: Løten

3 x 10 km stafett

Dato: 27. januar
Stad: Vang

Sprint

Dato: 25. januar
Stad: Vang

Langrenn kvinner

10 km fristil

Dato: 24. januar
Stad: Vang

15 km fellesstart/skibyte

Dato: 26. januar
Stad: Vang

30 km fellesstart fristil

Dato: 6. april
Stad: Løten

3 x 5 km stafett 

Dato: 27. januar
Stad: Vang

Sprint klassisk

Dato: 25. januar
Stad: Vang

Kombinert

Dato: 25./26. januar
Stad: Rena/Vang

Hopprenn

Normalbakke 

Dato: 17. november 2012
Stad: Rena

Storbakke 

Dato: 18. november 2012
Stad: Rena

Kjelder
Dagsavisen 19. november 2012
Dagsavisen 25. januar 2013
Dagsavisen 28. januar 2013

Noregsmeisterskap i 2013
Noregsmeisterskap på ski
Laupekuler

Laupekuler (Elaphomyces) er ei slekt med sopp som har underjordiske fruktlekamar. Dei minner om trøflar, men det er ikke noko nært slektskap. Laupekuler førekjem i skog der dei dannar mykorrhiza med ulike tre.

Laupekule og buflog er vanlege folkelege namn på desse soppane i Noreg. Et tredje namn, hjortetrøffel, er meir bokleg og laga etter det tyske ordet Hirschbrunst. Dei mange dialektnamna viser at desse soppane var velkjende, noko som skuldast at dei tradisjonelt vart brukte som eit afrodisiakum for både husdyr og menneske. Bruken skuldast truleg at fruktlekamane minner om testiklar, og at ein derfor meinte at dei hadde verknad i samsvar med signaturlæra.

Kjelder 

 Denne artikkelen bygger på «Løpekuler» frå , den 29. januar 2023

Bakgrunnsstoff

Sekksporesoppar
Partiregisteret

Partiregisteret er eit norsk offentleg register som godkjenner og held oversikt over registrerte politiske parti i Noreg. Registeret er drive av Registereininga i Brønnøysund (Brønnøysundregistra). Verksemda har heimel i partiloven.

Registrerte parti 

Følgjande parti er registrerte i Partiregisteret (per 5. januar 2023):
 Alliansen – Alternativ for Norge
 Arbeidarpartiet
 Folkets parti (nytt registrert namn frå 29. august 2022) 
 Folkets parti FNB (namnet endra 28. desember 2021; utgått namn verna til 26. august 2026)
 Folkeaksjonen Nei til mer bompenger (registrert 24. august 2018; utgått namn verna til 28. desember 2025)
 Framstegspartiet
 Helsepartiet
 Høgre
Industri- og næringspartiet
Konservativt (nytt registrert namn frå 8. desember 2022)
Partiet De Kristne (namnet endra 8. desember 2022; utgått namn som er verna til 8. desember 2026)
De Kristne (namnet endra 20. januar 2015; utgått namn som var verna fram til 20. januar 2019)
 Kristeleg Folkeparti
 Kystpartiet
 Liberalistane
 Miljøpartiet Dei Grøne
 Noregsdemokratane (nytt registrert namn frå 4. januar 2023) 
 Demokratene (namnet endra 25. mai 2018; utgått namn som er verna til 4. januar 2027)
 Demokratene i Norge (nyregistrering av partiet 10. november 2010; namnet var verna til 25. mai 2022)
 Demokratene (namnet endra)
 Norges Kommunistiske Parti
 Partiet De Kristne
 Partiet Sentrum
 Pensjonistpartiet
 Piratpartiet
 Raudt
 Samfunnspartiet
 Senterpartiet
 SV – Sosialistisk Venstreparti
 Venstre

Tidlegare registrerte parti:
 Det Liberale Folkepartiet
 Fedrelandspartiet
 Kristent Samlingsparti (KSP)
 Nasjonalalliansen
 Naturlovpartiet
 Reformpartiet
 Samefolkets parti (Sámeálbmot Bellodat) 
 Sosialdemokratene
 Tverrpolitisk Folkevalgte

Kjelder

Denne artikkelen bygger på «Partiregisteret» frå ,  den 29. januar 2023.

Bakgrunnsstoff 
 Lovdata:Partiloven
 Brønnøysundregistrene:Partiregisteret

Brønnøysundregistera
Norske offentlege register
Hákarl

Hákarl, eller kæstur hákarl  er ein islandsk matrett som vert laga av håkjerring eller brugde. Fiskekjøtet vert konservert gjennom ein  fermenteringsprosess.

Framstilling

Haikjøtet vert reingjort og skore i stykke. Tradisjonelt har det så vorte nedgreve i, gjerne sandhaldig jord i 6–12 veker, alt etter årstid. Då gjennomgår det ein gjæringsprosess. Denne prosessen kan og foregå ved at kjøtet ver plassert i treboksar. Etter gjæringa vert haikjøtet så hengt til tørk i 3 – 4 månader.

Hákarl har ein sereigen ammoniakaktig  fiskesmak og lukt. Og liksom annan fermentert mat, som til dømes surströmming, har han fått ord på seg av å vere nesten uråd å ete. På Island, der mange har erfaring med denne retten, vert han sett pris på. Hákarl er vanleg å få kjøpt i islandske butikkar året rundt.

Sjå og
 Surströmming
 Rakfisk

Fotnotar

Kjelder 

Denne artikkelen bygger på «Hákarl» frå ,  den 29. januar 2023.  

 Opskrift på Hákarl 

Fiskeretter
Islandsk mat
Fermentering
Ski-NM 2014

Noregsmeisterskapen på ski 2014 i nordiske greiner vart arrangert vinteren 2014. Hovuddelen av noregsmeisterskapen vart avvikla i tida 16.–21.  januar på Lillehammer, og vart avslutta dagane 28. til 30. mars i Molde og Sør-Fron.

Langrenn menn

15 km klassisk stil

Dato: 16. januar
Stad: Lillehammer

30 km fellesstart

Dato: 18. januar
Stad: Lillehammer

50 km fellesstart

Dato: 30. mars
Stad: Sør-Fron

3 x 10 km stafett

Dato: 19. januar
Stad: Lillehammer

Sprint

Dato: 17. januar
Stad: Lillehammer

Langrenn kvinner

10 km fristil

Dato: 16. januar
Stad: Lillehammer

15 km fellesstart/skibyte

Dato: 18. januar
Stad: Lillehammer

30 km fellesstart fristil

Dato: 29. mars
Stad: Sør-Fron

3 x 5 km stafett 

Dato: 19. januar
Stad: Lillehammer

Sprint klassisk

Dato: 17. januar
Stad: Lillehammer

Kombinert

Normalbakke/10 km

Dato: 29. mars
Stad: Molde

Hopprenn

Normalbakke 

Dato: 20. mars
Stad: Molde

Storbakke 

Dato: 21. januar
Stad: Lillehammer

Kjelder
Dagsavisen 17. januar 2014
Dagsavisen 22. januar 2014

Noregsmeisterskap i 2014
Noregsmeisterskap på ski